KISKŐRÖS VÁROS SZLOVÁK NEMZETISÉGI
ÖNKORMÁNYZATA
Slovenská národnostná samospráva mesta Malý Kereš
Szám: 14-2/2023.

JEGYZŐKÖNYV

Készült:	Kiskőrös Város Szlovák Nemzetiségi Önkormányzata 2023. február 9-én (csütörtök) 8:30 órai kezdettel megtartott rendkívüli üléséről

Az ülés helye:		Kiskőrösi Polgármesteri Hivatal Díszterme 
			(6200 Kiskőrös, Petőfi Sándor tér 1.)

Jelen vannak:		Györk Ernőné			a testület elnöke 
Barkóczi Jánosné		képviselő
Birkás Kálmánné		képviselő
Valach Sándorné		képviselő

dr. Turán Csaba 		jegyző
Molnár Éva			pénzügyi osztályvezető
Kőhegyiné Seres Anita		költségvetési referens
Chudi Barbara			jegyzőkönyvvezető

Távol maradt:		Csővári János	  		képviselő

Györk Ernőné a testület elnöke köszöntötte az ülésen megjelenteket, megállapította a határozat-képességet és megnyitotta az ülést. Javasolta, hogy a jegyzőkönyv-hitelesítő Barkóczi Jánosné képviselő legyen.

A testület a jegyzőkönyv hitelesítőjének egyhangú szavazással Barkóczi Jánosné képviselőt jelölte ki.

Ezt követően az elnök ismertette a napirendi javaslatot, melynek keretében kezdeményezte, hogy a 3. napirendi pontként felvett „AKTUÁLIS KÉRDÉSEK” 1. napirendi pontként kerüljön tárgyalásra. 
Kérdés, módosító javaslat a napirenddel összefüggésben nem hangzott el, ezért szavazásra bocsátotta azt.

A testület a napirendet 4 „igen” szavazattal az alábbiak szerint fogadta el:


N A P I R E N D:


1. 	AKTUÁLIS KÉRDÉSEK

2. 	KÖZÉPTÁVÚ TERVEZÉS

Előterjesztő: a nemzetiségi önkormányzat elnöke

3. 	A NEMZETISÉGI ÖNKORMÁNYZAT 2023. ÉVI KÖLTSÉGVETÉSE

Előterjesztő: a nemzetiségi önkormányzat elnöke










1. napirend

AKTUÁLIS KÉRDÉSEK
(Írásos előterjesztés a jegyzőkönyvhöz mellékelve)

Györk Ernőné elnök elmondta, hogy a Hagyományok Házában a KŐRÖSSZOLG Kft. alkalmazottjával a Szlovák Nemzetiségi Önkormányzat tulajdonában lévő eszközöket számba vették, és ennek során megállapították, hogy az alább felsorolt eszközöket már nem lehet rendeltetésüknek megfelelően használni, ezért selejtezésre kerültek.

A testület elnöke határozati javaslatként az alábbiakat fogalmazta meg:

„Kiskőrös Város Szlovák Nemzetiségi Önkormányzata elfogadja a határozat mellékletét képező selejtezési jegyzéket.”

Felelős:      a testület elnöke
Határidő:   azonnal

A testület megtárgyalta Györk Ernőné elnök által megfogalmazottakat és 4 „igen” szavazattal az alábbi határozatot hozta:

2/2023. sz. Szlovák Nemzetiségi Önk. határozat


H A T Á R O Z A T


Kiskőrös Város Szlovák Nemzetiségi Önkormányzata elfogadja a határozat mellékletét képező selejtezési jegyzéket.


Felelős:      a testület elnöke
Határidő:   azonnal

Melléklet a 2/2023. sz. Szlovák Nemzetiségi Önk. határozathoz

	MEGNEVEZÉS
	BESZERZÉS DÁTUMA
	BIZONYLAT SZÁMA
	MENNYISÉG

	gázégő fej
	2019. október 08.
	KIK19-04230
	1 db

	tepsi
	2019. október 10.
	TNASA0586688
	1 db

	ETA 2160 90000 elektromos serpenyő
	2020. november 23.
	5059149521
	2 db

	étkészlet
	2021. május 17.
	2021/00261
	5 db

	evőeszköz készlet
	2021. május 17.
	2021/00261
	4 db

	pohár
	2021. május 17.
	2021/00261
	45 db

	pohár
	2021. május 17.
	2021/00261
	44 db

	tál
	2021. május 17.
	2021/00261
	18 db

	merőkanál
	2021. május 17.
	2021/00261
	2 db

	kancsó
	2021. május 17.
	2021/00261
	15 db

	kiszedő kanál
	2021. május 17.
	2021/00261
	5 db

	műanyag tál
	2021. május 17.
	2021/00261
	10 db

	kés
	2021. május 17.
	2021/00261
	20 db

	vágódeszka
	2021. május 17.
	2021/00261
	2 db

	gázrózsa
	2021. augusztus 30.
	22021/04698
	1 db

	bogrács
	2021. augusztus 30.
	22021/04698
	1 db

	állvány
	2021. augusztus 30.
	22021/04698
	1 db


Györk Ernőné elnök elmondta, hogy a Nemzetiségi Önkormányzatnak szükséges vagyonleltárt készíteni. Az elnök a vagyonleltárt elkészítette, mely a határozat-tervezet mellékletét képezi.

A testület elnöke határozati javaslatként az alábbiakat fogalmazta meg:

„Kiskőrös Város Szlovák Nemzetiségi Önkormányzata:

1. a határozat 1. számú mellékletében foglaltaknak megfelelően elfogadja vagyonleltárát.

1. egyetért azzal, hogy a Kiskőrös Város Szlovák Nemzetiségi Önkormányzata által beszerzett eszközöket – a 24. sorszámú eszköz kivételével - Kiskőrös Város Szlovák Nemzetiségi Önkormányzat elnöke Györk Ernőné használja kizárólag nemzetiségi feladatok, nemzetiségi célok, nemzetiségi közügyek ellátására, a nemzetiségi üléseken hozott döntések lebonyolítására, nemzetiségi rendezvények megvalósításához. Magán célú használat tilos! Ezen eszközöket a nemzetiségi önkormányzat más tagjai is használhatják igénybejelentést követően a 2. pontban foglaltak alapján. A használat az említett célokhoz ingyenes valamennyi önkormányzati tagnak. A vagyon fellelhetőségének helye: 6200. Kiskőrös, Kossuth utca 27. – Hagyományok Háza

1. egyetért azzal, hogy igény esetén a feladatellátást megelőzően az elnöknél 5 munkanappal történő igénybejelentést követően veheti át az önkormányzati tag az eszközöket, a „Vagyontárgy átadás-átvétel” nyomtatvány (határozat 2. melléklete) kitöltését követően. A nyomtatvány kitöltéséért az elnök a felelős. 

1. egyetért azzal, hogy a használó köteles a vagyontárgyat rendeltetésszerűen használni, a vagyontárgyban bekövetkezett változásokról, esetleg károkról Kiskőrös Város Szlovák Nemzetiségi Önkormányzat testületét haladéktalanul értesíteni. A rendeltetésszerű használat során felmerülő karbantartási, kisjavítási kiadások költségei fedezetét Kiskőrös Város Szlovák Nemzetiségi Önkormányzata biztosítja a mindenkori költségvetéséből. Amennyiben a bekövetkezett károk a használó gondatlanságára vezethetőek vissza, a karbantartási, javítási költségek a használót terhelik. Minőség és állagromlásnak a mindenkori számviteli törvény szerinti értékcsökkenés mértékének megfelelő elhasználódás felel meg, e feletti károsodás megelőzése egyértelműen a használó felelőssége.

1. egyetért azzal, hogy a 24. sorszánú eszköz használatával kapcsolatban KUNSÁG-MÉDIA Nonprofit Szolgáltató Korlátolt Felelősségű Társasággal haszonkölcsön-szerződést kössön és felhatalmazza a testület elnökét a határozat 3. számú mellékletét képező haszonkölcsön-szerződés aláírására.”

Felelős:      a testület elnöke
Határidő:   azonnal

A testület megtárgyalta Györk Ernőné elnök által megfogalmazottakat és 4 „igen” szavazattal az alábbi határozatot hozta:

3/2023. sz. Szlovák Nemzetiségi Önk. határozat


H A T Á R O Z A T


Kiskőrös Város Szlovák Nemzetiségi Önkormányzata:

1. a határozat 1. számú mellékletében foglaltaknak megfelelően elfogadja vagyonleltárát.

2. egyetért azzal, hogy a Kiskőrös Város Szlovák Nemzetiségi Önkormányzata által beszerzett eszközöket – a 24. sorszámú eszköz kivételével - Kiskőrös Város Szlovák Nemzetiségi Önkormányzat elnöke Györk Ernőné használja kizárólag nemzetiségi feladatok, nemzetiségi célok, nemzetiségi közügyek ellátására, a nemzetiségi üléseken hozott döntések lebonyolítására, nemzetiségi rendezvények megvalósításához. Magán célú használat tilos! Ezen eszközöket a nemzetiségi önkormányzat más tagjai is használhatják igénybejelentést követően a 2. pontban foglaltak alapján. A használat az említett célokhoz ingyenes valamennyi önkormányzati tagnak. A vagyon fellelhetőségének helye: 6200. Kiskőrös, Kossuth utca 27. – Hagyományok Háza

3. egyetért azzal, hogy igény esetén a feladatellátást megelőzően az elnöknél 5 munkanappal történő igénybejelentést követően veheti át az önkormányzati tag az eszközöket, a „Vagyontárgy átadás-átvétel” nyomtatvány (határozat 2. melléklete) kitöltését követően. A nyomtatvány kitöltéséért az elnök a felelős. 

4. egyetért azzal, hogy a használó köteles a vagyontárgyat rendeltetésszerűen használni, a vagyontárgyban bekövetkezett változásokról, esetleg károkról Kiskőrös Város Szlovák Nemzetiségi Önkormányzat testületét haladéktalanul értesíteni. A rendeltetésszerű használat során felmerülő karbantartási, kisjavítási kiadások költségei fedezetét Kiskőrös Város Szlovák Nemzetiségi Önkormányzata biztosítja a mindenkori költségvetéséből. Amennyiben a bekövetkezett károk a használó gondatlanságára vezethetőek vissza, a karbantartási, javítási költségek a használót terhelik. Minőség és állagromlásnak a mindenkori számviteli törvény szerinti értékcsökkenés mértékének megfelelő elhasználódás felel meg, e feletti károsodás megelőzése egyértelműen a használó felelőssége.

5. egyetért azzal, hogy a 24. sorszánú eszköz használatával kapcsolatban KUNSÁG-MÉDIA Nonprofit Szolgáltató Korlátolt Felelősségű Társasággal haszonkölcsön-szerződést kössön és felhatalmazza a testület elnökét a határozat 3. számú mellékletét képező haszonkölcsön-szerződés aláírására.


Felelős: 	a testület elnöke
Határidő: 	azonnal


Mellékletek a jegyzőkönyvhöz csatolva. 




Kőhegyiné Seres Anita költségvetési referens elmondta, hogy a nemzetiségiek jogairól szóló 2011. évi CLXXIX. törvény (tov.: Njtv.) 80.§ (1) bekezdése értelmében a helyi nemzetiségi önkormányzatok gazdálkodási és adminisztratív végrehajtási feladatok ellátásáról; a helyi nemzetiségi önkormányzat működésével, gazdálkodásával kapcsolatos nyilvántartási, adatszolgáltatási, iratkezelési feladatok ellátásáról a nemzetiségi önkormányzat székhelye szerinti helyi önkormányzat önkormányzati hivatala gondoskodik. Az Njtv. 80. § (2) bekezdés alapján a települési önkormányzat a települési nemzetiségi önkormányzattal a feladatok ellátására vonatkozóan közigazgatási szerződésben állapodott meg. A jelenleg hatályos szerződést (101/2020. ikt.sz.) 
-	Kiskőrös Város Képviselő-testülete a 9/2020. sz. Képv. test. határozatával,
-	Kiskőrös Város Cigány Nemzetiségi Önkormányzata a 10/2020. sz. Önk. határozatával,
-	Kiskőrös Város Német Nemzetiségi Önkormányzata a 3/2020. sz. Önk. határozatával és
-	Kiskőrös Város Szlovák Nemzetiségi Önkormányzata a 11/2020. sz. Önk. határozatával hagyta jóvá. 
Az Njtv. 80. § (3) bekezdés b) pont értelmében a helyi nemzetiségi önkormányzat kötelezettségvállalásaival kapcsolatosan a helyi önkormányzatot terhelő ellenjegyzési, érvényesítési, utalványozási, szakmai teljesítésigazolási feladatokat, továbbá a felelősök konkrét kijelölését. A módosítás indoka, hogy 2023. január 01-től a megye szó vármegye szóra módosul.

A testület elnöke határozati javaslatként az alábbiakat fogalmazta meg:

„Kiskőrös Város Szlovák Nemzetiségi Önkormányzata a Kiskőrös Város Önkormányzata és a Kiskőrös Város Szlovák Nemzetiségi Önkormányzata működési feltételeit; pénzügyi-gazdasági feladatainak felelősségvállalását és munkamegosztását rögzítő közigazgatási szerződést a mellékletben foglaltak szerint jóváhagyja.”
	
Felelős:	a testület elnöke
Határidő:	azonnal

A testület megtárgyalta Györk Ernőné elnök által megfogalmazottakat és 4 „igen” szavazattal az alábbi határozatot hozta:
	
4/2023. sz. Szlovák Nemzetiségi Önk. határozat


H A T Á R O Z A T


Kiskőrös Város Szlovák Nemzetiségi Önkormányzata a Kiskőrös Város Önkormányzata és a Kiskőrös Város Szlovák Nemzetiségi Önkormányzata működési feltételeit; pénzügyi-gazdasági feladatainak felelősségvállalását és munkamegosztását rögzítő közigazgatási szerződést a mellékletben foglaltak szerint jóváhagyja.
	

Felelős: 	a testület elnöke
Határidő:	azonnal  













Melléklet a 4/2023. sz. Szlovák Nemzetiségi Önk. határozathoz
 

	        [image: ]
	

KISKŐRÖSI POLGÁRMESTERI HIVATAL
6200. Kiskőrös, Petőfi Sándor tér 1.



Ügyiratszám: 19-8/2023.			Tárgy: közigazgatási szerződés 1. módosítása
Ügyintéző: Molnár Éva			Hivatkozási szám: -
Vezető tanácsos			Mellékletek: -

KÖZIGAZGATÁSI SZERZŐDÉS
az 50-74/2022. ikt.sz. szerződés 1. módosítása

amely létrejött Kiskőrös Város Önkormányzata 6200. Kiskőrös, Petőfi Sándor tér 1. (továbbiakban: Önkormányzat) és a 
· Kiskőrös Város Német Nemzetiségi Önkormányzata
· Kiskőrös Város Szlovák Nemzetiségi Önkormányzata 
· Kiskőrös Város Cigány Nemzetiségi Önkormányzata 
(továbbiakban: Nemzetiségi Önkormányzat) 6200. Kiskőrös, Petőfi Sándor tér 1. között az államháztartásról szóló 2011. évi CXCV. törvényben (továbbiakban: Áht.) előírt kötelezettség alapján.

I. Előzmények

Kiskőrös Város Képviselő-testülete a 112/2022. sz. Képv. test. határozatával, Kiskőrös Város Cigány Nemzetiségi Önkormányzata a 21/2022. sz. Önk. határozatával, Kiskőrös Város Német Nemzetiségi Önkormányzata a 35/2022. sz. Önk. határozatával és Kiskőrös Város Szlovák Nemzetiségi Önkormányzata a 46/2022. sz. Önk. határozatával közigazgatási szerződést hagyott jóvá.

II. Módosuló rendelkezések

1. A közigazgatási szerződés I. 4. pontjának helyébe az alábbira rendelkezés lép:

„A Nemzetiségi Önkormányzat technikai, ügyviteli, szakmai feladatai ellátását a Hivatal képviselő-testületi referense biztosítja. A Hivatal képviselő-testületi referensének feladatai: az ülések, meghívók, előterjesztések előkészítése; a hivatalos levelezés; a postázás; az ülésekről készült jegyzőkönyvek elkészítése és azok továbbítása 15 napon belül a Bács-Kiskun Vármegyei Kormányhivatalhoz.”
2. A közigazgatási szerződés II. 2. pontjának helyébe az alábbi rendelkezés lép:

„A testületi ülésekről köteles a Hivatal képviselő-testületi referense 15 napon belül elkészíteni magyar nyelven a jegyzőkönyvet és 15 napon belül a Bács-Kiskun Vármegyei Kormányhivatalnak továbbítani. A jegyzőkönyvet az ülést levezető elnök és a testület által a képviselők közül kijelölt jegyzőkönyv-hitelesítő írja alá. Évente egy alkalommal köteles a testület közmeghallgatást tartani, amelyről 15 nappal korábban hirdetmény útján értesülnek a meghívottak, amelyről a Hivatal képviselő-testületi referense jegyzőkönyvet készít az ülést követő 15 napon belül.”
A felek egyebekben a szerződést nem módosítják, annak rendelkezései hatályukban fennállnak. Jelen szerződésmódosítás hatályba lépésének időpontja 2023. március 1. napja.

Szerződő Felek jelen módosítást, mint akaratukkal mindenben megegyezőt elolvasás és közös értelmezés után jóváhagyólag közösen aláírták.




Önkormányzat részéről:		   	          Nemzetiségi Önkormányzat részéről:


…………….…………………….. 			…………………………………….
           polgármester 				           Kiskőrös Város Német Nemzetiségi
Kiskőrös, 2023. …………….			        	Önkormányzata elnöke
						          Kiskőrös, 2023. …………………… 


…………………………………….
Kiskőrös Város Szlovák Nemzetiségi
        Önkormányzata elnöke
Kiskőrös, 2023. ………………….


…………………………………….
Kiskőrös Város Cigány Nemzetiségi
         Önkormányzata elnöke
Kiskőrös, 2023. …………………



Záradék

A közigazgatási szerződés 1. módosítását

· Kiskőrös Város Képviselő-testülete a ….../2023. sz. Képv. test. határozatával,
· Kiskőrös Város Cigány Nemzetiségi Önkormányzata a …../2023. sz. Önk. határozatával,
· Kiskőrös Város Német Nemzetiségi Önkormányzata a ..…/2023. sz. Önk. határozatával és
· Kiskőrös Város Szlovák Nemzetiségi Önkormányzata a …../2023. sz. Önk. határozatával
hagyta jóvá.








	Telefon: 78/513-120
	Ügyintéző elérhetősége:

	Telefax: 78/513-129
	Telefon: 78/513-120, 210 mellék

	E-mail: polgarmesterihivatal@kiskoros.hu
	E-mail: penzugyi.osztvez@kiskoros.hu

	Web:  www.kiskoros.hu
	










Kőhegyiné Seres Anita költségvetési referens  elmondta, hogy a HENTI/416/2022. iktatószámú támogatói okirat 6.2. pontja alapján a 2022. évi működési támogatásról (NEMZ-MŰK-22-0555 azonosító), annak felhasználását követő 45 napon belül, de legkésőbb 2023. március 15-ig köteles pénzügyi elszámolást és szakmai beszámolót készíteni a nemzetiségi önkormányzat. A felhasználás dátuma: 2022. december 29.

A testület elnöke határozati javaslatként az alábbiakat fogalmazta meg:

„Kiskőrös Város Szlovák Nemzetiségi Önkormányzata az 1. melléklet szerinti Pénzügyi kimutatást a 2022. évi működési támogatás felhasználásáról, valamint a 2. melléklet szerinti Szakmai tájékoztatót a 2022. évi működési támogatás felhasználásáról elfogadja.”

Felelős:	a testület elnöke
Határidő:	azonnal  

A testület megtárgyalta Györk Ernőné elnök által megfogalmazottakat és 4 „igen” szavazattal az alábbi határozatokat hozta:

5/2023. sz. Szlovák Nemzetiségi Önk. határozat


H A T Á R O Z A T


Kiskőrös Város Szlovák Nemzetiségi Önkormányzata az 1. melléklet szerinti Pénzügyi kimutatást a 2022. évi működési támogatás felhasználásáról, valamint a 2. melléklet szerinti Szakmai tájékoztatót a 2022. évi működési támogatás felhasználásáról elfogadja.


Felelős:	a testület elnöke
Határidő:	azonnal  


Mellékletek a jegyzőkönyvhöz csatolva.




Györk Ernőné elnök elmondta, hogy 2023. február 17. napján tradicionális, szlovák szalagos fánkot „slovenské pampúšky” kíván készíteni a szlovák gyerekeknek. Az alapanyagok beszerzésének költségeire 10.000,- forint összeg biztosítását javasolja a testületnek akként, hogy az összeg előlegként kerüljön kifizetésre.

„Kiskőrös Város Szlovák Nemzetiségi Önkormányzata 
1. 10.000,- Ft összeget biztosít a 2023. február 17. napján elkészítésre kerülő „slovenské pampúšky”  alapanyagainak költségeire.
2. az 1. pontban meghatározott összeget a 2022. évi feladatalapú támogatás terhére biztosítja.
3. felkéri a Polgármesteri Hivatal Pénzügyi Osztályát, hogy az összeg előleg készpénzben történő felvételét biztosítsa.”

Felelős:	a testület elnöke
Határidő:	azonnal  
	
A testület megtárgyalta Györk Ernőné elnök által megfogalmazottakat és 4 „igen” szavazattal az alábbi határozatot hozta:

6/2023. sz. Szlovák Nemzetiségi Önk. határozat


H A T Á R O Z A T


Kiskőrös Város Szlovák Nemzetiségi Önkormányzata 

1. 10.000,- Ft összeget biztosít a 2023. február 17. napján elkészítésre kerülő „slovenske pampušky” alapanyagainak költségeire.

2. az 1. pontban meghatározott összeget a 2022. évi feladatalapú támogatás terhére biztosítja.


3. felkéri a Polgármesteri Hivatal Pénzügyi Osztályát, hogy az összeg előleg készpénzben történő felvételét biztosítsa.


Felelős:	a testület elnöke
Határidő:	azonnal  





Györk Ernőné elnök elmondta, hogy 2023. február 21. napján a szlovákok 12 fő részvételével Szarvasra utaznak, az ottani nemzetiségi önkormányzathoz szakmai tapasztalatcsere céljából, továbbá megtekintik az ott elhelyezkedő szlovák intézményt. Az utazás költségeire 30.000,- forint összeg biztosítását javasolja a testületnek akként, hogy az összeg előlegként kerüljön kifizetésre.

„Kiskőrös Város Szlovák Nemzetiségi Önkormányzata 
1. 30.000,- Ft összeget biztosít a 2023. február 21. napján megvalósuló szarvasi utazás költségeire.
2. az 1. pontban meghatározott összeget a 2022. évi feladatalapú támogatás terhére biztosítja.
3. felkéri a Polgármesteri Hivatal Pénzügyi Osztályát, hogy az összeg előleg készpénzben történő felvételét biztosítsa.”

Felelős:	a testület elnöke
Határidő:	azonnal  
	
A testület megtárgyalta Györk Ernőné elnök által megfogalmazottakat és 4 „igen” szavazattal az alábbi határozatot hozta:

7/2023. sz. Szlovák Nemzetiségi Önk. határozat


H A T Á R O Z A T


Kiskőrös Város Szlovák Nemzetiségi Önkormányzata 

1. 30.000,- Ft összeget biztosít a 2023. február 21. napján megvalósuló szarvasi utazás költségeire.

2. az 1. pontban meghatározott összeget a 2022. évi feladatalapú támogatás terhére biztosítja.

3. felkéri a Polgármesteri Hivatal Pénzügyi Osztályát, hogy az összeg előleg készpénzben történő felvételét biztosítsa.


Felelős:	a testület elnöke
Határidő:	azonnal  






Györk Ernőné a testület elnöke beszámolt arról, hogy részt vettek a 2023. február 4-én megvalósult városi disznótoron. A szervező Kiskőrösi Gazdakör Egyesület együttműködő partnerei voltak a program megvalósítása során. A Kiskőrös Város Szlovák Nemzetiségi Önkormányzata és a Kiskőrösi Gazdakör Egyesület több közös taggal is rendelkezik. A feldolgozás hagyományos, szlovák módon történt. 

A testület elnöke határozati javaslatként az alábbiakat fogalmazta meg:

„Kiskőrös Város Szlovák Nemzetiségi Önkormányzata a Városi Disznótor programmal kapcsolatos beszámolót elfogadja.”

Felelős: 	a testület elnöke
Határidő:	azonnal  

A testület megtárgyalta Györk Ernőné elnök által megfogalmazottakat és 4 „igen” szavazattal az alábbi határozatot hozta:
	
8/2022. sz. Szlovák Nemzetiségi Önk. határozat


H A T Á R O Z A T


Kiskőrös Város Szlovák Nemzetiségi Önkormányzata a Városi Disznótor programmal kapcsolatos beszámolót elfogadja.


Felelős: 	a testület elnöke
Határidő:	azonnal  





Györk Ernőné a testület elnöke beszámolt arról, hogy Kiskőrösre látogatott a szlovák Rendőrség. A Nemzetiségi Önkormányzat látta vendégül az ide érkezőket. Bemutatták Kiskőröst, a főbb ünnepeinket, továbbá tradicionális brindzás galuska, „bryndzové halušky” került elkészítésre. 

A testület elnöke határozati javaslatként az alábbiakat fogalmazta meg:

„Kiskőrös Város Szlovák Nemzetiségi Önkormányzata a szlovák Rendőrség látogatásáról és annak tapasztalatairól szóló beszámolót elfogadja.”

Felelős: 	a testület elnöke
Határidő:	azonnal  

A testület megtárgyalta Györk Ernőné elnök által megfogalmazottakat és 4 „igen” szavazattal az alábbi határozatot hozta:
	
9/2022. sz. Szlovák Nemzetiségi Önk. határozat


H A T Á R O Z A T


Kiskőrös Város Szlovák Nemzetiségi Önkormányzata a szlovák Rendőrség látogatásáról és annak tapasztalatairól szóló beszámolót elfogadja.


Felelős: 	a testület elnöke
Határidő:	azonnal  































2. napirend 

KÖZÉPTÁVÚ TERVEZÉS
(Írásos előterjesztés a jegyzőkönyvhöz mellékelve)

Előterjesztő: a nemzetiségi önkormányzat elnöke

Molnár Éva pénzügyi osztályvezető elmondta, hogy az államháztartásról szóló 2011. évi CXCV. törvény 29/A.§-a szerint a helyi önkormányzat, a nemzetiségi önkormányzat és a társulás évente, legkésőbb a költségvetési rendelet, határozat elfogadásáig határozatban állapítja meg a Magyarország gazdasági stabilitásáról szóló 2011. évi CXCIV. törvény (továbbiakban: Gst.) 45.§ (1) bekezdés a) pontjában kapott felhatalmazás alapján kiadott jogszabályban meghatározottak szerinti saját bevételeinek és a Gst. 8.§ (2) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét.

A testület elnöke határozati javaslatként az alábbiakat fogalmazta meg:

„Kiskőrös Város Szlovák Nemzetiségi Önkormányzata a saját bevételeinek, valamint a Magyarország gazdasági stabilitásáról szóló 2011. évi CXCIV. törvény 8.§ (2) bekezdése szerinti adósságot keletkeztető ügyleteiből eredő fizetési kötelezettségeinek a 2023. évet követő három évre várható összegét a mellékletben foglaltak szerint állapítja meg.”

Felelős:	a testület elnöke
Határidő:	azonnal

A testület megtárgyalta Györk Ernőné elnök által megfogalmazottakat és 4 „igen” szavazattal az alábbi határozatot hozta:

10/2023. sz. Szlovák Nemzetiségi Önk. határozat


H A T Á R O Z A T


Kiskőrös Város Szlovák Nemzetiségi Önkormányzata a saját bevételeinek, valamint a Magyarország gazdasági stabilitásáról szóló 2011. évi CXCIV. törvény 8.§ (2) bekezdése szerinti adósságot keletkeztető ügyleteiből eredő fizetési kötelezettségeinek a 2023. évet követő három évre várható összegét a mellékletben foglaltak szerint állapítja meg.


Felelős:	a testület elnöke
Határidő:	azonnal


Melléklet a jegyzőkönyvhöz csatolva. 













3. napirend

A NEMZETISÉGI ÖNKORMÁNYZAT 2023. ÉVI KÖLTSÉGVETÉSE
(Írásos előterjesztés a jegyzőkönyvhöz mellékelve)

Előterjesztő: a nemzetiségi önkormányzat elnöke

Molnár Éva pénzügyi osztályvezető elmondta, hogy az államháztartásról szóló 2011. évi CXCV. törvény (a továbbiakban: Áht.) 24. § (3) bekezdése szerint: „24. § (3) A jegyző által a (2) bekezdés szerint előkészített költségvetési rendelet-tervezetet a polgármester február 15-éig, ha a központi költségvetésről szóló törvényt az Országgyűlés a naptári év kezdetéig nem fogadta el, a központi költségvetésről szóló törvény hatálybalépését követő negyvenötödik napig nyújtja be a Képviselő-testületnek.” Az Áht. 26. § (1) bekezdése alapján a nemzetiségi önkormányzatokra a 23-25. § rendelkezéseit kell alkalmazni, azzal hogy költségvetési rendeleten költségvetési határozatot kell érteni, a képviselő-testület hatáskörét a nemzetiségi önkormányzat képviselő-testülete gyakorolja, a polgármester részére meghatározott feladatokat a nemzetiségi önkormányzat elnöke látja el. A Magyarország 2023. évi központi költségvetéséről szóló 2022. évi. XXV. törvény 10. melléklete alapján a települési nemzetiségi önkormányzatok 2023. évi működési támogatása 1.040.000 forint/év, ha a településen a legutolsó népszámlálásnak az adott nemzetiséghez tartozásra vonatkozó kérdéseire adott válaszok alapján az adott nemzetiséghez tartozók száma meghaladja az 50 főt. 
A nemzetiségi önkormányzat 2023. évi költségvetésébe beépítésre került a 2022. évi maradvány is.

A testület elnöke határozati javaslatként az alábbiakat fogalmazta meg:

1. „Kiskőrös Város Szlovák Nemzetiségi Önkormányzata (a továbbiakban: Nemzetiségi Önkormányzat) 2023. évi költségvetésének

költségvetési bevételeit     4.043.845,- forintban,
finanszírozási bevételeit      377.303,- forintban,
költségvetési kiadásait      4.421.148,- forintban

állapítja meg, a határozat 2. mellékletében foglalt részletezés szerint, az előirányzat felhasználási tervet a határozat 3. mellékletében foglalt részletezés szerint. 
A költségvetési bevételek és kiadások különbözete a költségvetési hiány, amelynek fedezete a finanszírozási bevétel (belső finanszírozás). A finanszírozási bevétel előző évi maradványból képződött, felhasználása az előző évi kötelezettségvállalásoknak megfelelően történik. 

1. A költségvetés összevont mérlegét, működési és felhalmozási célú bevételi és kiadási előirányzatok szerinti bontásban elkülönítetten, – a finanszírozási műveleteket is figyelembe véve – együttesen egyensúlyban jelen határozat 1. melléklete tartalmazza.  A várható bevételi és kiadási előirányzatainak teljesüléséről az előirányzat felhasználási tervet jelen határozat 3. melléklete tartalmazza. A bevételi és kiadási előirányzatokat a 2. melléklet kiemelt előirányzatok szerinti bontásban tartalmazza. 

1. A Nemzetiségi Önkormányzat Képviselő-testülete (továbbiakban: Testület) a kiadási főösszegen belül, a más kiemelt előirányzaton nem szerepeltethető működési jellegű kiadások között, az évközi többletigények, valamint az elmaradt bevételek pótlására az általános tartalék összegét 30.000,- Ft-ban állapítja meg. Az általános tartalék felosztásáról az Elnök határozatban dönt. Céltartalék képzésére nem került sor. 

1. A Nemzetiségi Önkormányzat gazdálkodásának végrehajtó szerve a Kiskőrösi Polgármesteri Hivatal.

1. A Nemzetiségi Önkormányzat számláján levő, a likviditási terv szerint átmenetileg szabad pénzeszközöket az Elnök jogosult költségvetési éven belüli lejáratú, lekötött bankbetétben elhelyezni, illetve azokért a költségvetési éven belül elidegeníthető értékpapírt vásárolni.

1. A Testület dönt a forrásfelhasználásról. A Testület változtathatja meg a Nemzetiségi Önkormányzat költségvetését határozatának módosításával. A Testület felhatalmazza az Elnököt, hogy a már nyertes pályázatok esetében a kiemelt előirányzatok között előirányzat átcsoportosítást hajtson végre és/vagy maximum az elnyert támogatási összeg 10%-áig további önerőt biztosítson, amennyiben a projekt megvalósításához szükséges. A Testület felhatalmazza az Elnököt, hogy önerő biztosítása nélkül, testületi határozat birtokában a végrehajtás során, amennyiben a számviteli szabályok betartása megköveteli, elnöki határozattal a kiemelt előirányzatok között átcsoportosítást rendelhessen el.

1. A Nemzetiségi Önkormányzat készpénzben történő teljesítések eseteiről azt megelőzően határozatban dönt. Az összeg felvétele utólagos elszámolásra kiadott előlegként történik. A felvételre jogosultak körét, a felvehető összeget, a jogcímet, az elszámolás feltételeit a Kiskőrösi Polgármesteri Hivatal hatályos Pénz- és értékkezelési szabályzata; a felvételnél/elszámolásnál használt bizonylatok körét a Kiskőrösi Polgármesteri Hivatal hatályos Bizonylati szabályzatának Bizonylati albuma tartalmazza.

1. A Nemzetiségi Önkormányzat költségvetéséből finanszírozott vagy támogatott, államháztartáson kívüli szervezetek, illetve magánszemélyek a részükre céljelleggel – nem szociális ellátásként – juttatott összegek rendeltetésszerű felhasználását a Testület ellenőrzi és dönt annak elfogadásáról.

1.  A Nemzetiségi Önkormányzat közvetett támogatást nem nyújt.

1.  A több éves kihatással járó feladatok, az adósságot keletkeztető ügyletek és kezességvállalások, valamint saját bevételek körét jelen határozat 4. melléklete tartalmazza.

1.  A 2023. év azon fejlesztési céljait, amelyek megvalósításához adósságot keletkeztető ügylet megkötése válik, vagy válhat szükségessé jelen határozat 5. melléklete tartalmazza.

1. A költségvetési évet követő három év tervezett bevételi előirányzatainak és kiadási előirányzatainak keretszámait a 6. melléklet tartalmazza. 

1. A Nemzetiségi Önkormányzat vagyonleltárát a 7. melléklet tartalmazza.„


Felelős:      a testület elnöke
Határidő:   azonnal

A testület megtárgyalta Györk Ernőné elnök által megfogalmazottakat és 4 „igen” szavazattal az alábbi határozatot hozta:

11/2023. sz. Szlovák Nemzetiségi Önk. határozat


H A T Á R O Z A T


1. Kiskőrös Város Szlovák Nemzetiségi Önkormányzata (a továbbiakban: Nemzetiségi Önkormányzat) 2023. évi költségvetésének

költségvetési bevételeit     4.043.845,- forintban,
finanszírozási bevételeit      377.303,- forintban,
költségvetési kiadásait      4.421.148,- forintban

állapítja meg, a határozat 2. mellékletében foglalt részletezés szerint, az előirányzat felhasználási tervet a határozat 3. mellékletében foglalt részletezés szerint. 
A költségvetési bevételek és kiadások különbözete a költségvetési hiány, amelynek fedezete a finanszírozási bevétel (belső finanszírozás). A finanszírozási bevétel előző évi maradványból képződött, felhasználása az előző évi kötelezettségvállalásoknak megfelelően történik. 

2. A költségvetés összevont mérlegét, működési és felhalmozási célú bevételi és kiadási előirányzatok szerinti bontásban elkülönítetten, – a finanszírozási műveleteket is figyelembe véve – együttesen egyensúlyban jelen határozat 1. melléklete tartalmazza.  A várható bevételi és kiadási előirányzatainak teljesüléséről az előirányzat felhasználási tervet jelen határozat 3. melléklete tartalmazza. A bevételi és kiadási előirányzatokat a 2. melléklet kiemelt előirányzatok szerinti bontásban tartalmazza. 

3. A Nemzetiségi Önkormányzat Képviselő-testülete (továbbiakban: Testület) a kiadási főösszegen belül, a más kiemelt előirányzaton nem szerepeltethető működési jellegű kiadások között, az évközi többletigények, valamint az elmaradt bevételek pótlására az általános tartalék összegét 30.000,- Ft-ban állapítja meg. Az általános tartalék felosztásáról az Elnök határozatban dönt. Céltartalék képzésére nem került sor. 

4. A Nemzetiségi Önkormányzat gazdálkodásának végrehajtó szerve a Kiskőrösi Polgármesteri Hivatal.

5. A Nemzetiségi Önkormányzat számláján levő, a likviditási terv szerint átmenetileg szabad pénzeszközöket az Elnök jogosult költségvetési éven belüli lejáratú, lekötött bankbetétben elhelyezni, illetve azokért a költségvetési éven belül elidegeníthető értékpapírt vásárolni.

6. A Testület dönt a forrásfelhasználásról. A Testület változtathatja meg a Nemzetiségi Önkormányzat költségvetését határozatának módosításával. A Testület felhatalmazza az Elnököt, hogy a már nyertes pályázatok esetében a kiemelt előirányzatok között előirányzat átcsoportosítást hajtson végre és/vagy maximum az elnyert támogatási összeg 10%-áig további önerőt biztosítson, amennyiben a projekt megvalósításához szükséges. A Testület felhatalmazza az Elnököt, hogy önerő biztosítása nélkül, testületi határozat birtokában a végrehajtás során, amennyiben a számviteli szabályok betartása megköveteli, elnöki határozattal a kiemelt előirányzatok között átcsoportosítást rendelhessen el.

7. A Nemzetiségi Önkormányzat készpénzben történő teljesítések eseteiről azt megelőzően határozatban dönt. Az összeg felvétele utólagos elszámolásra kiadott előlegként történik. A felvételre jogosultak körét, a felvehető összeget, a jogcímet, az elszámolás feltételeit a Kiskőrösi Polgármesteri Hivatal hatályos Pénz- és értékkezelési szabályzata; a felvételnél/elszámolásnál használt bizonylatok körét a Kiskőrösi Polgármesteri Hivatal hatályos Bizonylati szabályzatának Bizonylati albuma tartalmazza.

8. A Nemzetiségi Önkormányzat költségvetéséből finanszírozott vagy támogatott, államháztartáson kívüli szervezetek, illetve magánszemélyek a részükre céljelleggel – nem szociális ellátásként – juttatott összegek rendeltetésszerű felhasználását a Testület ellenőrzi és dönt annak elfogadásáról.

9.  A Nemzetiségi Önkormányzat közvetett támogatást nem nyújt.

10.  A több éves kihatással járó feladatok, az adósságot keletkeztető ügyletek és kezességvállalások, valamint saját bevételek körét jelen határozat 4. melléklete tartalmazza.

11.  A 2023. év azon fejlesztési céljait, amelyek megvalósításához adósságot keletkeztető ügylet megkötése válik, vagy válhat szükségessé jelen határozat 5. melléklete tartalmazza.

12. A költségvetési évet követő három év tervezett bevételi előirányzatainak és kiadási előirányzatainak keretszámait a 6. melléklet tartalmazza. 

13. A Nemzetiségi Önkormányzat vagyonleltárát a 7. melléklet tartalmazza.


Felelős:      a testület elnöke
Határidő:   azonnal


Mellékletek a jegyzőkönyvhöz csatolva.








További kérdés, hozzászólás nem hangzott el, így Györk Ernőné elnök az ülést 9:15 órakor bezárta.







Kmf.





    Györk Ernőné 									        Barkóczi Jánosné 
   a testület elnöke									  jegyzőkönyv-hitelesítő


Chudi Barbara
jegyzőkönyvvezető

